**Ohutsuolen magneettitutkimus, lapsen ja nuoren (alle 16v) ohje**

**Ajanvaraus**   .  .20  , klo   :   (=tutkimusaika)

**Ota täytetty lomake mukaasi tutkimukseen, vaikka olisitkin täyttänyt tietoja verkossa**

**Tutkimuspaikka**

Sisäänkäynti on Kainuun keskussairaalan pääovesta F1. Kuvantaminen sijaitsee pääaulasta eteenpäin ja vasemmalla. Ilmoittaudu kuvantamisen tiloissa olevalla ilmoittautumisautomaatilla Kela-kortilla tai muulla virallisella henkilöllisyystodistuksella **45 minuuttia ennen yllä olevaa tutkimusaikaa.**

Jätä korut ja arvoesineet kotiin.

**Tutkimukseen valmistautuminen**

Jos jonkin kysymyksen kohdalla vastauksesi on *kyllä,* ilmoita siitä lähettäneeseen yksikköön tai kuvantamisen takaisinsoittojärjestelmään puh. 040 153 3240.

**Onko sinulla kehossasi:**

Sydämentahdistin, hermostimulaattori ei kyllä

Rytmivalvuri ei kyllä

Lääkeainepumppu (insuliinipumppu, kipupumppu jne.) ei kyllä

Keinotekoinen sydänläppä ei kyllä

Muita elektronisia implantteja tai poistetun implantin johtoja ei kyllä

Metalliproteeseja, leikkausklipsejä, sirpaleita, lävistyksiä ei kyllä

Sisäkorvaimplanttia ei kyllä

Shuntti päässä ei kyllä

Onko sinulla ilmennyt häiritsevää ahtaan paikan kammoa ei kyllä

Oletko raskaana tai imetätkö vauvaa ei kyllä

|  |  |
| --- | --- |
| **Tutkimusta EIVÄT haittaa:**   * nivelproteesit * hammaspaikat ja -tuet * sterilisaatioklipsit ja kierukka | **Tutkimuksen ajaksi POISTETTAVAT:**   * lääkelaastari * verensokerimittari * haavojen hopeasidokset ja -pasta * painoliivi * magneettiripset * kuulolaitteet |

Pituus \_\_\_\_\_\_\_\_ cm Paino \_\_\_\_\_\_\_\_\_kg

Allekirjoitus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_    .   20

Nimenselvennys \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Henkilötunnus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ohutsuolen magneettitutkimukseen valmistautuminen**

* Rautatablettilääkitys täytyy lopettaa **5 vuorokautta ennen tutkimusta**.
* Tutkimusta **edeltävänä vuorokautena:**
* ***Vähärasvainen ja vähäkuituinen ruokavalio:***
* Ruuan kokonaismäärän tulee olla normaalia pienempi. **Juo nesteitä runsaasti.** Vesi, mehut, mehukeitot, tee ja musta kahvi ovat sopivia juomia. Tuoremehut ja nektarit eivät sovi niiden sisältämän kuidun vuoksi. Saat syödä esimerkiksi vaaleaa leipää, vähärasvasta lihaa, kanaa tai kalaa ja keitettyä perunaa. Klo 16 jälkeen voit syödä vain liemiruokia.

**Ota tutkimusta edeltävänä vuorokautena** suoliston tyhjennykseen 1 Toilax-tabletti klo 16 veden kanssa.

* **Tutkimuspäivänä sinun on oltava syömättä ja tupakoimatta**. Nesteitä (vettä tai kirkasta mehua) saat nauttia vapaasti. Päivittäiset lääkärin määräämät **lääkkeet** saat ottaa normaalisti.
* **Juot kuvantamisen yksikössä noin 40 minuuttia ennen varsinaista kuvausta** Mannitol-vesi-liuosta, minkä jälkeen tutkimus tehdään.
* Ennen tutkimusta sinulle laitetaan suonikanyyli kyynärtaipeen laskimoon, jonka kautta ruiskutetaan suolen liikettä lamaavaa lääkeainetta ja magneettitehosteainetta.
* Kuulolaite, silmälasit, kello, korut, matkapuhelin, lävistykset, metalliesineet, pankki- ja luottokortit sekä metallia sisältävät vaatteet riisut pukeutumistilaan.
* Tutkimuksen aikana sinulla on mahdollisuus kuunnella radiota. Tutkimus kestää noin ½ h.

**Tutkimuksen kulku**

Tutkimuksessa makaat selällään kuvauspöydällä, joka siirretään osaksi magneettitutkimuslaitteen sisään. Röntgenhoitaja poistuu huoneesta tutkimuksen ajaksi, mutta saattaja voi tarvittaessa jäädä tutkimushuoneeseen. Saattajaa koskevat samat turvallisuusohjeet kuin potilastakin. Röntgenhoitaja on tutkimuksen ajan viereisessä säätöhuoneessa, josta hänellä on sinuun puhe- ja näköyhteys.

Tutkimuksen aikana kuuluu voimakasta nakuttavaa ääntä, joka kestää useita minuutteja kerrallaan, mutta et tunne mitään poikkeavaa voinnissasi. Tutkimuksen aikana sinun on tärkeää pysyä liikkumatta ja noudattaa annettuja hengitysohjeita, koska liike aiheuttaa kuviin epätarkkuutta ja voi pitkittää tutkimusta.

**Jälkitoimenpiteet**

Tutkimus ei vaadi jälkitoimenpiteitä. Mannitol saattaa aiheuttaa vatsan löysyyttä.

**Yhteystiedot**

Kuvantamisessa on käytössä takaisinsoittojärjestelmä, puh. 040 153 3240. Tutkimukseen valmistautumiseen liittyvissä asioissa soit­toai­kam­me on maa­nan­tais­ta tors­tai­hin kel­lo 7:30 – 16 sekä per­jan­tai­sin ja ar­ki­py­hien aat­toi­na kel­lo 7:30 – 15. Soitamme sinulle takaisin samana päivänä tai viimeistään seuraavan työpäivän aikana.